אלברטו מורנו

אלברטו מורנו פרס (בספרדית: Alberto Moreno Pérez; נולד ב-5 ביולי 1992) הוא כדורגלן ספרדי המשחק בעמדת המגן השמאלי בוויאריאל.

קריירה

קריירת מועדונים 
לאורך שנות הקריירה הראשונות שלו שיחק מורנו, יליד סביליה, בקבוצת הכדורגל של העיר. הוא החל את דרכו במחלקת הנוער של המועדון וב-2011 שיחק בקבוצת המילואים של המועדון, סביליה אתלטיקו. באפריל 2012 שיחק לראשונה בקבוצה הבכירה של העיר בליגה הספרדית הראשונה אך רק בפברואר 2013 הצטרף באופן קבוע לקבוצה הראשונה של המועדון. בסוף עונת  זכה עם הקבוצה בליגה האירופית. מורנו פתח בהרכב למשחק הגמר, בו ניצחה סביליה בדו-קרב בעיטות עונשין.

ב-16 באוגוסט 2014, ביום פתיחת עונת 2014/2015 של הליגה האנגלית, חתם מורנו במועדון האנגלי ליברפול, ששילמה לסביליה 12 מיליון ליש"ט תמורת העברתו. ערך את הופעתו הבכורה נגד מנצ'סטר סיטי בהפסד 1–3, וכבש את שערו הראשון בהופעה השנייה נגד טוטנהאם הוטספר בניצחון 0–3. הוא העפיל עם קבוצתו לגמר הליגה האירופית 2016, שם פגשה את קבוצתו לשעבר סביליה. מורנו הפגין יכולת חלשה במשחק, שהובילה לביקורת חריפה כלפיו. במיוחד בלטו טעויותיו של מורנו בשער השוויון של סביליה, כאשר הרחקה לא טובה שלו העבירה את הכדור לספרדים בחצי המגרש של קבוצתו, ובהמשך המהלך העביר מריאנו את הכדור בין רגליו של מורנו בדרך לבישול השער.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.

נבחרת 
בשנת 2013 זומן מורנו לנבחרת ספרד הצעירה וזכה עימה באליפות אירופה עד גיל 21 בשנה זו. בסוף השנה קיבל זימון לנבחרת הבוגרת ופתח בהרכב במשחק הבכורה שלו, ניצחון ספרד 0–2 על גאורגיה. הוא נכלל בסגל המורחב של הנבחרת למונדיאל 2014, אך לא נכנס לסגל הסופי של 23 שחקנים.

תארים
סביליה
 הליגה האירופית: 2013/2014

ליברפול
 ליגת האלופות: 2018/2019

ויאריאל
 הליגה האירופית: 2020/2021

נבחרת ספרד בכדורגל עד גיל 21
 אליפות אירופה בכדורגל עד גיל 21: 2013

קישורים חיצוניים

מגני כדורגל ספרדים
כדורגלני סביליה
כדורגלני ליברפול
כדורגלני ויאריאל
כדורגלני נבחרת ספרד
כדורגלנים ספרדים
סביליה: כדורגלנים
ספרדים שנולדו ב-1992